ગુજરાતમાં ચાલતો LRD ભરતીનો સમગ્ર વિવાદ શું છે?\nગુજરાત સરકારે વિવાદના સમાધાન માટે એલઆરડીની (લોકરક્ષક દળ) ભરતીની સંખ્યામાં વધારો કર્યો છે.

જોકે મીડિયા અહેવાલ પ્રમાણે, સરકારના આ નિર્ણય બાદ પણ મહિલા ઉમેદવારોનું આંદોલન હજુ ચાલુ છે.

એસ.સી. (શિડ્યુલ્ડ કાસ્ટ) , એસ.ટી. (શિડ્યુલ્ડ ટ્રાઇબ) અને ઓ.બી.સી. (અધર બેકવર્ડ ક્લાસ) વર્ગનાં મહિલા ઉમેદવારો ભરતીમાં પોતાને અન્યાય થયો હોવાની વાતે આંદોલન કરી રહ્યાં છે.

તેઓની માગ હતી કે વિવાદિત પરિપત્ર રદ કરવામાં આવે, જ્યારે સરકારે એ વિવાદિત પરિપત્ર રદ કરવાની જાહેરાત કરી તો બિનઅનામત વર્ગનાં મહિલા ઉમેદવારોએ પણ વિરોધ નોંધાવ્યો અને પોતાને અન્યાય થયું હોવાનું જણાવ્યું.

એટલે કે અનામત અને બિનઅનામત વર્ગના આંદોલનથી ગુજરાત સરકારે લીધેલા નિર્ણયોને પરત લેવાની ફરજ પડી હતી.

ઓ.બી.સી. અનામતની ચળવળ દ્વારા ચર્ચામાં આવેલાં અને બાદમાં ભાજપમાં જોડાયેલા અલ્પેશ ઠાકોરે સરકારના નિર્ણયને આવકાર્યો છે તથા ગાંધી આશ્રમથી ગાંધીનગરની પદયાત્રાની જાહેરાત પાછી ખેંચી હતી. 

સરકારે શું કરી નવી જાહેરાત?

LRD ભરતીમાં અનામત મામલે છેલ્લા અનેક દિવસથી ચાલી રહેલા આંદોલન બાદ ઉપમુખ્ય મંત્રી નીતિન પટેલ દ્વારા પત્રકારપરિષદ યોજવામાં આવી.

ઉપમુખ્ય મંત્રી નીતિન પટેલે જાહેરાત કરી છે, "તમામ જ્ઞાતિ-જાતિના લાયકાત ધરાવતા ઉમેદવારોની ભરતી કરવામાં આવશે. મહિલા અનામતનાં ધોરણો પણ જાળવવામાં આવશે."

"62.5 ટકા મેળવનારાં તમામ જ્ઞાતિનાં મહિલાઓ ઉમેદવારોની ભરતી કરવામાં આવશે. બધાને લાભ મળે એ માટે નવી ભરતી કરવાનો નિર્ણય લીધો છે."

ઉપમુખ્ય મંત્રી નીતિન પટેલ દ્વારા જાહેરાત કરવામાં આવી છે કે ભરતીની સંખ્યામાં માતબર વધારો કરવામાં આવ્યો છે.

નીતિન પટેલે જાહેરાત કરી છે કે અગાઉ 3,077 બેઠક માટે ભરતી થનારી હતી, જેના બદલે હવે 5,227 જગ્યાઓ માટે ભરતી કરવામાં આવશે.

અગાઉ બક્ષીપંચના 1834 ઉમેદવારોની ભરતી થનાર હતી અને હવે 3248ની ભરતી કરવામાં આવશે.

એ જ પ્રમાણે અનુસૂચિત જાતિના 376 ઉમેદવારના બદલે હવે 588 ઉમેદવારને નોકરી મળશે.

અનુસૂચિત જનજાતિની 476 જગ્યાઓ ભરવાપાત્ર હતી, જેના બદલે હવે 511 બેઠકો માટે ભરતી કરવામાં આવશે.

બિનઅનામત માટે 421 ભરતી કરવાની થતી હતી હવે એના બદલે 880 બેઠક માટે ભરતી કરાશે.

વિવાદિત પરિપત્રમાં શું છે?

ગુજરાત સરકારના મુખ્ય મંત્રી હસ્તકના સામાન્ય વહીવટ વિભાગે એક ઑગસ્ટ 2018ના પરિપત્રથી મહિલા અનામત અંગે ઉપસ્થિત થયેલા 13 મુદ્દાનું સ્પષ્ટીકરણ કરતા સરકારી આદેશ કર્યા છે.

આ પરિપત્રના મુદ્દા 12 અને 13...\n\ntl;dr:
ગુજરાતમાં હાલના સમયમાં એલઆરડીના વિવાદિત પરિપત્રને લઈને ગાંધીનગરમાં આંદોલન ચાલી રહ્યું છે.